ୟୁକ୍ରେନରେ ପହଞ୍ଚିଲେ ଆଞ୍ଜେଲିନା
ରୁଷିଆର ଆକ୍ରମଣ ପରେ ୟୁକ୍ରେନର ସବୁ ସ୍ଥାନରେ ବିନାଶର ଦୃଶ୍ୟ ଦେଖିବାକୁ ମିଳୁଛି। ଏହି ସମୟରେ ହଲିଉଡ ଅଭିନେତ୍ରୀ ଆଞ୍ଜେଲିନା ଜୋଲି ୟୁକ୍ରେନରେ ପହଞ୍ଚି ସମସ୍ତଙ୍କୁ ଆଶ୍ଚର୍ଯ୍ୟ କରିଦେଇଛନ୍ତି। ତାଙ୍କୁ ୟୁକ୍ରେନର କ୍ୱିଭ୍ରେ ଥିବା ଏକ କାଫେରେ ଦେଖିବାକୁ ମିଳିଥିଲା। ସେଠାରେ ଥିବା ପିଲାମାନଙ୍କୁ ଭେଟିବା ସହ ସେ ୟୁକ୍ରେନର ଡାକ୍ତରୀ ସ୍ବେଚ୍ଛାସେବୀମାନଙ୍କୁ ମଧ୍ୟ ଭେଟିଥିଲେ।  
କାଫେରୁ ଆଞ୍ଜେଲିନାଙ୍କ ଏକ ଭିଡିଓ ସାମ୍ନାକୁ ଆସିଛି। ଭିଡିଓରେ ସେ ହଠାତ୍ ଏକ କାଫେରେ ପହଞ୍ଚିବା ଦେଖି ସେଠାରେ ଉପସ୍ଥିତ ଲୋକେ ଆଶ୍ଚର୍ଯ୍ୟ ହୋଇଯାଇଛନ୍ତି।  
ଆଞ୍ଜେଲିନା ଜାତିସଂଘର @Refugeesର ଏକ ଅଂଶ ଭାବରେ ସେ ୟୁକ୍ରେନରେ ପହଞ୍ଚିଥିଲେ।  
ଆଞ୍ଜେଲିନା ଜୋଲି ପ୍ରାୟ ଦୁଇ ଦଶନ୍ଧି ଧରି ମିଳିତ ଜାତିସଂଘର ଶରଣାର୍ଥୀ ଉଚ୍ଚ କମିଶନରଙ୍କ ସହ ଜଡିତ ଅଛନ୍ତି ଏବଂ ଲୋକଙ୍କ ଉନ୍ନତି ପାଇଁ କାର୍ଯ୍ୟ କରୁଛନ୍ତି। ଏହାପୂର୍ବରୁ ମାର୍ଚ୍ଚରେ ଜୋଲି ୟେମେନ ଗୃହଯୁଦ୍ଧ ସମୟରେ ଶରଣାର୍ଥୀଙ୍କୁ ସହାୟତା ଯୋଗାଇବା ପାଇଁ ସେଠାକୁ ପରିଦର୍ଶନରେ ଯାଇଥିଲେ।